section_heading: Poslije rata
paragraph_text: Nakon završetka rata Hopman u studenom 1918. postaje šefom Komisije za primirje za Crno i Sredozemno mora koju dužnost obnaša do srpnja 1919. kada je stavljen na raspolaganje. Od listopada 1919. obnaša dužnost šefa njemačke delegacije u Komisiji za demilitarizaciju Baltičkog mora koju dužnost obnaša do siječnja 1920. godine. U ožujku 1920. daje ostavku, te napušta mornaricu. Posvećuje se pisanju, te objavljuje u dva dijela svoje memoare. Najprije 1924. u Berlinu objavljuje prvi dio istih pod nazivom Dnevnik njemačkog pomorskog časnika, dok godinu dana kasnije objavljuje drugi dio pod nazivom Ratni dnevnik njemačkog pomorskog časnika.